CELEX: 32014R1289
Language: sl
Date: 2014-12-03 00:00:00
Title: Izvedbena uredba Komisije (EU) št. 1289/2014 z dne 3. decembra 2014 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor

4.12.2014   
            
            
               SL
            
            
               Uradni list Evropske unije
            
            
               L 348/25
            
         IZVEDBENA UREDBA KOMISIJE (EU) št. 1289/2014
   z dne 3. decembra 2014
   o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) člena 139(1) Uredbe (EU) št. 1308/2013 je mogoče sladkor, katerega proizvodnja v tržnem letu presega kvoto iz člena 136 navedene uredbe, izvoziti le v okviru količinske omejitve, ki jo določi Komisija.
            
         
               (2)
            
            
               Izvedbena uredba Komisije (EU) št. 776/2014 z dne 16. julija 2014 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2014/2015 (3) določa takšne količinske omejitve.
            
         
               (3)
            
            
               Količine sladkorja iz zahtevkov za izvozna dovoljenja presegajo količinsko omejitev iz Izvedbene uredbe (EU) št. 776/2014. Odstotek sprejetja bi bilo zato treba določiti za količine, ki se uporabljajo od 24. do 28. novembra 2014. Vse zahtevke za izvozna dovoljenja za sladkor, ki so bili vloženi po 28. novembru 2014, bi bilo treba v skladu s tem zavrniti in začasno odložiti vlaganje zahtevkov za izvozna dovoljenja –
            
         SPREJELA NASLEDNJO UREDBO:
   Člen 1
   1.   Za izvenkvotni sladkor, za katerega so bili zahtevki vloženi od 24. do 28. novembra 2014, se izdajo izvozna dovoljenja za količine iz zahtevkov, pomnožene z odstotkom sprejetja, ki znaša 30,097818 %.
   2.   Zahtevki za izvozna dovoljenja za izvenkvotni sladkor, ki so bili predloženi 1., 2., 3., 4. in 5. decembra 2014, se zavrnejo.
   3.   Vlaganje zahtevkov za izvozna dovoljenja za izvenkvotni sladkor se začasno odloži za obdobje od 8. decembra 2014 do 30. septembra 2015.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. decembra 2014
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  UL L 178, 1.7.2006, str. 24.
   
      (3)  UL L 210, 17.7.2014, str. 11.